Odločba Komisije

z dne 26. januarja 1999

o spremembi Odločbe 98/83/ES o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus)

(notificirana pod dokumentarno številko K(1999) 121)

(1999/104/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/93/EGS z dne 21. decembra 1976 o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti [1], nazadnje spremenjene z Direktivo Komisije 98/2/ES [2], in zlasti točk 16.2, 16.3 in 16.3(a) oddelka I dela A priloge IV k Direktivi,

ker točke 16.2, 16.3 in 16.3(a) oddelka I dela A priloge IV k Direktivi navajajo plodove vrst Citrus L., Fortunella Swingle, Poncirus Raf. in njihovih križancev s poreklom iz tretjih držav, v katerih se pojavljajo Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus);

ker so bile po Odločbi Komisije 98/83/ES [3] določene tretje države priznane kot neokužene z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus in določena območja kot neokužena s temi škodljivimi organizmi v tretjih državah, v katerih se ti organizmi pojavljajo;

ker je Inšpekcijska služba za zdravstveno varstvo živali in rastlin ameriškega ministrstva za kmetijstvo obvestila Komisijo, da je bila odkrita nova okužba s sevibakterije Xanthomonas campestris, patogenimi za rod Citrus, v okrožju Collier na Floridi; ker je zato treba okrožje Collier črtati s seznama območij na Floridi, ki so priznana kot neokužena z bakterijo Xanthomonas campestris (vsi sevi, patogeni za rod Citrus);

ker je iz nedavno dostopne znanstvene literature postalo razvidno, da je bil organizem sevaglive Guignardia citricarpa Kiely, patogenega za rod Citrus, odkrit na območjih pridelovanja citrusa v Argentini in Braziliji; ker je treba zato omenjeni državi črtati s seznama držav v Južni Ameriki, ki so priznane kot neokužene z glivo Guignardia citricarpa Kiely (vsi sevi,patogeni za rod Citrus);

ker je treba predvideti posebno ureditev za blago v tranzitu, za katero je bila v skladu z Odločbo 98/83/ES izdana uradna izjava, predvidena s točkami 16.2, 16.3 in 16.3(a) oddelka I dela A priloge IV k Direktivi 77/93/EGS;

ker je ukrep, predviden s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Odločba 98/83/ES se spremeni na naslednji način:

(1) V četrti alinei člena 2 se besedilo "Florida (razen okrožij Dade in Manatee)" nadomesti s "Florida (razen okrožij Collier, Dade in Manatee)".

(2) V prvi alinei člena 4 se besedilo "vse tretje države, proizvajalke citrusa, v Severni, Srednji in Južni Ameriki, Karibih in Evropi" nadomesti z "vse tretje države, proizvajalke citrusa, v Severni, Srednji in Južni Ameriki (razen Argentine in Brazilije), Karibih in Evropi".

Člen 2

Ta odločba se ne uporablja za plodove citrusa, za katere je bila v skladu z Odločbo 98/83/ES izdana uradna izjava, predvidena s točkami 16.2, 16.3 in 16.3(a) oddelka I dela A priloge IV k Direktivi 77/93/EGS, in ki so bili izvoženi, preden so bili pristojni organi tretjih držav porekla obveščeni o tej odločbi.

Člen 3

Ta odločba je naslovljena na države članice.

V Bruslju, 26. januarja 1999

Za Komisijo

Franz Fischler

Član Komisije

[1] UL L 26, 31.1.1977, str. 20.

[2] UL L 15, 21.1.1998, str. 34.

[3] UL L 15, 21.1.1998, str. 41.